Spanish Speaking cosmetic dental New Jersey
dental bonding Seminole FL
bonding teeth cost in Woodland Hills 91364
veneers teeth Atlantic Highlands NJ
press on veneers West Haven
what is a crown for a tooth in 76013
dental deep cleaning in 37027 3 met kookwater, strykyster gebrand in aanval | Maroela Media
3 met kookwater, strykyster gebrand in aanval
Die Gautengse polisie is op die spoor van vier verdagtes wat na bewering die naweek drie lede van ŉ familie op ’n plaas in die Hekpoort-omgewing oorval, aangerand en met kookwater en ’n strykyster gebrand het.
Konst. Gloria Maswanganye, woordvoerder van die polisie, het aan Maroela Media gesê die voorval het Vrydag omstreeks 22:30 op ’n plaas naby die R24 plaasgevind.
Volgens Maswanganye het ŉ egpaar in hul slaapkamer gelê en slaap toe hulle honde hoor blaf en die vier mans by hul slaapkamer sien inloop het. Die mans het toe vuurwapens en ŉ mes op die egpaar gerig en op die sleutels van ŉ kluis en kontant aangedring.
Luidens inligting ontvang deur Oostermoed-beskermingsdienste het die mans deur ŉ venster toegang tot die huis verkry.
Die egpaar is gedwing om op die vloer te lê en die man (62) het aan die verdagtes verduidelik dat daar nie ’n kluis of kontant in die huis is nie.
Een van die verdagtes het die man met ’n moersleutel bygedam en toe hom, sy vrou asook sy swaer wat ten tyde van die aanval ook in die huis was, met ’n strykyster en kookwater gebrand.
“Die verdagtes het die slagoffers vasgebind en die huis geplunder. Hulle het twee vuurwapens, juwele, selfone, ’n televisiestel, ŉ rekenaar, ŉ skootrekenaar, ŉ Playstation, kos en klere gesteel en toe te voet van die toneel gevlug,” het Maswanganye in ’n verklaring gesê.
Hoewel die mans omstreeks 01:00 op die vlug geslaan het, het die slagoffers hulself tot omstreeks 06:00 in ŉ kamer toegesluit voordat hulle hulp by ŉ nabygeleë huis ontbied het. Die slagoffers is deur ŉ plaaslike dokter ondersoek en een van hulle is na ŉ hospitaal geneem met ernstige brandwonde.
Maswanganye wou op navraag nie die slagoffers aan Maroela Media identifiseer nie.
Die polisie doen ŉ beroep om die publiek om met enige inligting na vore te kom wat tot die vervolging van die verdagtes kan lei. Die polisie het gevra dat die publiek nie self die verdagtes nader nie aangesien hulle swaar gewapen is.
Gauteng Hekpoort In die nuus plaasaanvalle
Nóg ŉ aanval by Malmesbury in Wes-Kaap
Man sterf in ongeluk by Harmony-myn
Moet altyd in ‘n span kom mense aanval, want hulle is te lafhardig en bang om alleen te kom. Hoop hulle word gevang!
Dan se ek weer. Geweld sekerlik in enige Land. Die in Suid-Afrika egter, van so n aard, nerens maar nerens in enige ander beskaafde Land!!
‘n Saak van huisroof?????? Rerig
Mens kan amper nie dink ‘n mens kan so wreed wees nie.